નવી દિલ્હી, સૌરભ સુમન : ટેકનોલોજી જેટલી ઝડપથી અપડેટ થઈ રહી છે એટલા જ ઝડપથી અપડેટ થઈ રહ્યા છે એની સાથે જોડાયેલા ખતરા. શું તમને ખબર છે કે તમારા સ્માર્ટફોનમાં ગૂગલ પ્લે સ્ટોરથી જે એપ ડાઉનલોડ કરવામાં આવે છે એમાં માલવેયર સંતાયેલો હોઈ શકે છે. આ માલવેયર તમારા સ્માર્ટફોનને ડેમેજ કરીને એને નુકસાન પહોંચાડી શકે છે. એન્ટિવાઇરસ સોલ્યુશન આપતી કંપની ક્વિલ હિલની લેબમાં હાલમાં આ વાતનો ખુલાસો કરવામાં આવ્યો છે. ક્વિક હિલને માહિતી મળી હતી કે ગૂગલ પ્લે સ્ટોરમાં માલવેયર છુપાયેલા હતા અને ત્યાંથી એને 50 હજાર કરતા વધારે વખત ડાઉનલોડ પણ કરવામાં આવ્યા છે. ક્વિલ હિલે આ વાતની જાણકારી ગૂગલને પણ આપી છે અને પ્લે સ્ટોરમાંથી માલવેયર હટાવી દેવામાં આવ્યા છે.